CELEX: 32005R1653
Language: sk
Date: 2005-10-10 00:00:00
Title: Nariadenie Komisie (ES) č. 1653/2005 z 10. októbra 2005, ktorým sa otvárajú colné kvóty a ustanovujú clá uplatniteľné v rámci týchto colných kvót na dovoz určitých spracovaných poľnohospodárskych výrobkov s pôvodom v Alžírsku do Európskeho spoločenstva

11.10.2005   
            
            
               SK
            
            
               Úradný vestník Európskej únie
            
            
               L 266/32
            
         
      NARIADENIE KOMISIE (ES) č. 1653/2005
   z 10. októbra 2005,
   ktorým sa otvárajú colné kvóty a ustanovujú clá uplatniteľné v rámci týchto colných kvót na dovoz určitých spracovaných poľnohospodárskych výrobkov s pôvodom v Alžírsku do Európskeho spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   keďže:
   
               (1)
            
            
               Rada svojím rozhodnutím z 18. júla 2005 (2) schválila Euro-stredomorskú dohodu zakladajúcu pridruženie medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na druhej strane (ďalej len „dohoda“).
            
         
               (2)
            
            
               V ustanoveniach dohody týkajúcich sa obchodu sa stanovuje uplatňovanie vzájomných koncesií ohľadom dovozných ciel pre určité spracované poľnohospodárske výrobky. Koncesie Spoločenstva môžu mať formu bezcolného dovozu v rámci ročných colných kvót.
            
         
               (3)
            
            
               Colné kvóty, ustanovené v dohode na dovoz spracovaných poľnohospodárskych výrobkov s pôvodom v Alžírsku, sú ročné a majú sa uplatňovať na neurčitú dobu. Mali by sa otvoriť na rok 2005 a nasledujúce roky.
            
         
               (4)
            
            
               Na rok 2005 by sa objemy nových colných kvót mali vypočítať úmerne k základným objemom určených v dohode, úmerne k časti roka, ktorá uplynula pred dátumom uplatňovania dohody.
            
         
               (5)
            
            
               Nariadením Komisie (EHS) č. 2454/93 z 2. júla 1993 zavádzajúcim ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (3) sa stanovili pravidlá na riadenie colných kvót určených na použitie v chronologickom poradí dátumov colných deklarácií. Colné kvóty otvorené týmto nariadením by sa mali spravovať v súlade s týmito pravidlami.
            
         
               (6)
            
            
               Keďže sa dohoda uplatňuje od 1. septembra 2005, toto nariadenie by sa malo uplatňovať od toho istého dátumu a malo by preto nadobudnúť účinnosť čo najskôr.
            
         
               (7)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami neuvedenými v prílohe I k zmluve,
            
         PRIJALA TOTO NARIADENIE:
   Článok 1
   Ročné colné kvóty Spoločenstva na dovoz výrobkov s pôvodom v Alžírsku uvedené v prílohe sú otvorené od 1. septembra 2005 do 31. decembra 2005 a v nasledujúcich rokoch od 1. januára do 31. decembra.
   Na rok 2005 sa objemy ročných kvót uvedené v prílohe znížia úmerne o časť roka, ktorá uplynula pred dátumom uplatňovania dohody.
   Článok 2
   Colné kvóty Spoločenstva uvedené v článku 1 sú riadené v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. septembra 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. októbra 2005
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Zatiaľ neuverejnené v úradnom vestníku.
   
      (3)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 883/2005 (Ú. v. EÚ L 148, 11.6.2005, s. 5).
   
      PRÍLOHA
      Ročné colné kvóty na rok 2005 a nasledujúce roky uplatniteľné na dovoz výrobkov s pôvodom v Alžírsku do Spoločenstva, na ktoré sa vzťahuje nariadenie Rady (ES) č. 3448/93 a clá uplatniteľné v rámci týchto colných kvót
      Napriek pravidlám výkladu kombinovanej nomenklatúry má znenie opisu výrobkov iba informatívnu hodnotu, pričom preferenčný systém sa v kontexte tejto prílohy určuje uvedením číselných kódov KN tak, ako existujú v čase prijatia tohto nariadenia.
      
         
      
                  Poradové číslo
               
               
                  Kód KN
               
               
                  Opis tovaru
               
               
                  Objem ročnej kvóty
                  (v tonách čistej hmotnosti)
               
               
                  Uplatniteľné clo v rámci limitov ročnej kvóty
                  (v %)
               
            
                  09.1021
               
               
                  0403
               
               
                  Cmar, kyslé mlieko a smotana, jogurt, kefír a iné fermentované alebo acidofilné mlieko a smotana, tiež koncentrované alebo obsahujúce pridaný cukor alebo iné sladidlá alebo ochutené alebo obsahujúce pridané ovocie, orechy alebo kakao:
               
               
                  1 500
               
               
                  0
               
            
                  0403 10
               
               
                  – Jogurt:
               
            
                  – – ochutený alebo obsahujúci pridané ovocie, orechy alebo kakao:
               
            
                  – – – v prášku, zrnách alebo v inej pevnej forme s hmotnostným obsahom mliečneho tuku:
               
            
                  0403 10 51
               
               
                  – – – – nepresahujúcim 1,5 %
               
            
                  0403 10 53
               
               
                  – – – – presahujúcim 1,5 %, ale nepresahujúcim 27 %
               
            
                  0403 10 59
               
               
                  – – – – presahujúcim 27 %
               
            
                  – – – ostatné s hmotnostným obsahom mliečneho tuku:
               
            
                  0403 10 91
               
               
                  – – – – nepresahujúcim 3 %
               
            
                  0403 10 93
               
               
                  – – – – presahujúcim 3 % ale nepresahujúcim 6 %
               
            
                  0403 10 99
               
               
                  – – – – presahujúcim 6 %
               
            
                  09.1022
               
               
                  1902
               
               
                  Cestoviny, tiež varené alebo plnené (mäsom alebo inými plnkami), alebo inak upravené, ako špagety, makaróny, rezance, široké rezance, halušky, ravioly, cannelloni; kuskus, tiež pripravený:
               
               
                  2 000
               
               
                  0
               
            
                  1902 30
               
               
                  – Ostatné cestoviny:
               
            
                  1902 30 10
               
               
                  – – sušené
               
            
                  1902 30 90
               
               
                  – – ostatné
               
            
                  09.1023
               
               
                  1902 40
               
               
                  – Kuskus:
               
               
                  2 000
               
               
                  0
               
            
                  1902 40 10
               
               
                  – – nepripravený
               
            
                  1902 40 90
               
               
                  – – ostatný